Document ID: 32001R1578

Κανονισμός (ΕΚ) αριθ. 1578/2001 της Επιτροπής
της 1ης Αυγούστου 2001
για τον καθορισμό των ευπαθών ζωνών παραγωγής ή/και των ποικιλιών υψηλής ποιότητας στον τομέα του ακατέργαστου καπνού που εξαιρούνται από την εφαρμογή του προγράμματος εξαγοράς ποσοστώσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2075/92 του Συμβουλίου, της 30ής Ιουνίου 1992, για την κοινή οργάνωση αγοράς του ακατέργαστου καπνού(1), όπως τροποποιήθηκε τελευταία από τον κανονισμό (ΕΚ) αριθ. 1336/2000(2), και ιδίως το άρθρο 14α,
Εκτιμώντας τα ακόλουθα:
(1) Κατ' εφαρμογή του άρθρου 34 παράγραφος 2 του κανονισμού (ΕΚ) αριθ. 2848/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του κανονισμού (ΕΟΚ) αριθ. 2075/92 του Συμβουλίου όσον αφορά το καθεστώς των πριμοδοτήσεων, των ποσοστώσεων παραγωγής και της ειδικής ενίσχυσης που χορηγείται στις ομάδες παραγωγών στον τομέα του ακατέργαστου καπνού(3), όπως τροποποιήθηκε τελευταία από τον κανονισμό (ΕΚ) αριθ. 1441/2001(4), προβλέπεται ότι η Επιτροπή, με βάση προτάσεις των κρατών μελών, καθορίζει τις ευπαθείς ζώνες παραγωγής ή/και τις ομάδες ποικιλιών υψηλής ποιότητας που εξαιρούνται από την εφαρμογή του προγράμματος εξαγοράς ποσοστώσεων, εντός ορίου 25 % του εθνικού κατωφλίου.
(2) Κατόπιν αιτήσεως ορισμένων κρατών μελών, θα πρέπει να καθοριστούν οι ομάδες αυτές ποικιλιών υψηλής ποιότητας.
(3) Επειδή στο άρθρο 35 παράγραφος 2 του κανονισμού (ΕΚ) αριθ. 2848/98 προβλέπεται ότι από την 1η Σεπτεμβρίου το κράτος μέλος δημοσιοποιεί την πρόθεση πώλησης κατά τρόπο ώστε και άλλοι παραγωγοί να μπορούν να αγοράσουν την ποσόστωση πριν να εξαγοραστεί πραγματικά, ο παρών κανονισμός πρέπει να εφαρμοστεί από τις 31 Αυγούστου 2001.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσότητες των ομάδων ποικιλιών υψηλής ποιότητας που εξαιρούνται από την εξαγορά ποσοστώσεων για τη συγκομιδή 2001 είναι οι ακόλουθες
στην Πορτογαλία:
ΘΕΣΗ ΠΙΝΑΚΑ
στη Γαλλία:
ΘΕΣΗ ΠΙΝΑΚΑ
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 31 Αυγούστου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 2001.

Labels: 17
7
3
6
18